రత్న సాగర్

రత్న సాగర్ తెలుగు చలనచిత్ర, టెలివిజన్ నటి. ఎక్కువగా సహాయ నటి పాత్రలు పోషించింది. తెలుగు, తమిళ సినిమాల్లో నటించింది.

 జీవితం 
రత్న సాగర్ హైదరాబాద్ లో జన్మించింది. తండ్రి ఎం. నారాయణ స్వామి, తల్లి లక్ష్మీ భాయి. ఆమె భర్త పేరు విద్యాసాగర్. ఆమెకు నీహారిక, హారిక అనే ఇద్దరు కూతుర్లున్నారు. ఆమె ప్రస్తుతం హైదరాబాదు లో నివసిస్తుంది. ఆమె మాతృభాష తెలుగు. హిందీ, ఇంగ్లీషు, తమిళం మాట్లాడగలదు. ఆమె బి.ఏ చదివింది. 2011 లో కారాలు మిరియాలు సినిమాకు గాను ఉత్తమ హాస్యనటిగా నంది పురస్కారం లభించింది.

 నటన 
ఆమె నాటకరంగంలో విశేషమైన అనుభం ఉంది. సుమారు 100 నాటకాలు, 3000 దాకా ప్రదర్శనలిచ్చింది. ఆమె 1987 లో జంధ్యాల సినిమా వివాహ భోజనంబు ద్వారా సినీరంగంలోకి ప్రవేశించింది. ఈ సినిమాలో ఆమె వీరభద్రరావు భార్యగా నటించింది. చూపులు కలిసిన శుభవేళ సినిమాలో బ్రహ్మానందం తల్లిగా నటించింది. 2011 లో వచ్చిన కారాలు మిరియాలు సినిమాలో నటనకు గాను ఉత్తమ హాస్యనటిగా నంది అవార్డునందుకుంది.

టీవీ సీరియళ్ళలో కూడా నటించింది. ఈటీవీలో ప్రసారమైన అందం అనే సీరియల్లో నటించింది.

 సినిమాలు 
 వివాహ భోజనంబు
 చూపులు కలిసిన శుభవేళ
 నీకు నాకు పెళ్ళంట
 కారాలు మిరియాలు

 మూలాలు 

వర్గం:తెలుగు సినిమా నటీమణులు